Noticie presentium futurorumque traditum esse volumus quia quidam scolaris clericus, nomine Wicchardus, requirens societatem sacrosancte Dei æcclesie in honore sancte Dei genitricis semperque virginis Marie dicatæ, in loco Bellijoco site, et canonicorum ibidem Deo servientium, notificavit eis suam peticionem; illi autem statim gratanter eum susceperunt. Quapropter ipse obtulit prefate ecclesie et canonicis de suo alodo proprio unum curtilum situm in pago Matisconense, in parrochia Sancti Desiderii, in villa Verneiz, totum et integrum cum omnibus suis appendiciis.